Fond za zaštitu depozita

Podgorica, 06.09.2018. godine

**Održana XXXVII sjednica Upravnog odbora Fonda za zaštitu depozita**

Upravni odbor Fonda za zaštitu depozita održao je trideset sedmu sjednicu, kojom je predsjedavao predsjednik Upravnog odbora Fonda Darko Bulatović.

Upravni odbor Fonda je razmotrio i usvojio Uputstva za postupanje u slučaju nedostatka sredstava za isplatu garantovanih depozita. Ovim aktom se bliže uređuje postupanje sekretara Fonda, direktora Fonda i članova Upravnog odbora Fonda u slučaju nedostatka sredstava za isplatu garantovanih depozita i precizira redosled koraka i zaduženja prilikom postupka obezbjeđivanja nedostajućih sredstava za isplatu garantovanih depozita.

Upravni odbor Fonda je danas razmotrio izvještaj o visini ukupnih depozita, visini garantovanih depozita, obračunu i naplati redovne premije i stanju sredstava Fonda na dan 30.06.2018. godine. Konstatovano je da ukupna sredstva Fonda na 30.06.2018. godine iznose 103,1 miliona eura. Ukupni depoziti iznose 3,36 milijardi eura i bilježe rast od 3,66% u odnosu na 31.03.2018. godine. Garantovani depoziti u istom periodu bilježe rast od 3,48% i iznose 1,38 milijardi eura.

Upravni odbor Fonda je na današnjoj sjednici razmotrio i druga tekuća pitanja iz svoje nadležnosti.